
                 2007 nr…..

Projekteerimistingimuste määramine
(Peetri pl.1 mitteeluruumide ümberplaneerimine 
koos eraldi sissepääsu ehitamisega tööstuskaupade kaupluse tarbeks)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Peetri pl.1 mitteeluruumide ümberplaneerimise ehitusprojekti koostamiseks koos eraldi sissepääsu ehitamisega tööstuskaupade kaupluse tarbeks järgnevalt:                     
	1. ÜLDANDMED



	1.1  Tellija                                          
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn,  Peetri plats 1
Ümberplaneeritavate ruumide üldpind: 115,9 m²

Maakasutuse sihtotstarve: ärimaa/ühiskondlike hoonete maa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  04.07.07.a avaldus nr. 1120/1-11, 

         Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on mitteeluruumi ümberplaneerimine koos eraldi sissepääsu ehitamisega tööstuskaupade kaupluse tarbeks.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“,

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused lisada projekti kausta.

3.5 Esitada ehitusprojekti sõltumatu ekspertiis (Ehitusseadus § 21 p.2).

3.6 Esitada projekti nimetus vastavalt projekteerimistingimustele.

	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: 115,9 m².
4.2 Fassaad: esitada projekti koosseisus sissepääsuosa detailne lahendus. Fassaadi värvilahendus jätta muutmata. Esitada Arhitektuuriametile hoone fassaadi eskiis koos 3-D joonisega heakskiidu saamiseks.
4.3    Lubatud on ühe aknaava kõrguse muutmine ukseava ehitamiseks.

4.4 Varikatused: pole lubatud.
4.5 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
4.6 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Lahendada ehitusprahi utiliseerimine. 

4.7    Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.8 Asendiplaan: anda parkimise lahendus.
4.9 Keskkonnakaitsemeetmed: lahendada projekti koosseisus. 

4.10 Projekti koosseisus esitada:   

- ruumi inventeerimisplaan,

- lammutatavate seinte plaan,

- põrandate plaan ja lõiked,

- uute vaheseinte spetsifikatsioon ja lõiked,

- avade täitmise plaan,

- akende ja uste eksplikatsioon,

- seadmete paigutuse plaan,
- värvivaated,

- reklaami asukoht.

	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus veele, kanalisatsioonile, elektrivarustusele, ventilatsioonile.

5.2 Vajadusel projekti koosseisus esitada insener-tehniline projektlahendus küttele.

5.3 Tehnovõrkude muutmine kooskõlastada hoonesisese tehnovõrkude valdajaga.

	6. ERITINGIMUSED




6.1 Enne projekteerimise algust tuleb läbi viia mitteeluruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
6.2 Kandvas seinas ukseava tegemiseks anda tehniline hinnang tarinditele koos riskide välja toomise ning soovitavate tööde teostamisega. Esitada silluse lõiked.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Narva Linnavalitsuse Linnavara- ja Majandusamet.

7.3     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

